Primjer 8: 2018

**8-1**

Trgovinsko preduzeće na veliko ″Novito″ imalo je sljedeći promet na dan 10.10.t.g.

|  |  |  |
| --- | --- | --- |
| **Naziv računa** | **Promet dugovne strane** | **Promet potražne strane** |
| Roba u prometu na veliko | 90.000 | 10.000 |
| Ukalkulisana razlika u cijeni | 10.000 | 40.000 |
| Roba na putu | 30.000 |  |
| Tekući račun | 52.000 |  |
| Akcijski kapital obične akcije (100.000 akcija) |  | 125.000 |
| Dugoročni krediti |  | 10.000 |
| Kupci u inostranstvu  (ino- kupci) | 5.000 (5.000$ po kursu 1$:1€) |  |
| Dobavljači u zemlji | 2.000 | 4.000 |
| Rezervisanja | 10.000 | 15.000 |
| Građevinski objekti | 50.000 |  |
| I.V. građevinskih objekata |  | 30.000 |

Prenijeti promet na račune glavne knjige a zatim hronološki i sistematski proknjižiti sljedeće ekonomske promjene uz pretpostavku da je obračunski period 6 mjeseci:

1. Ino kupci su uplatili 5000$ za izmirenje duga. Srednji kurs strane valute u odnosu na izvještajnu valutu na dan uplate bio je 1$=0,7€
2. Po prijemnici br.4 primljena je roba na puta u vrijednosti 30.000€. Troškovi prevoza po fakturi br.7 su 1.000€, a PDV za usluge prevoza iznosi 190€. Roba je smještena u objekte za promet robe na veliko. Prodajna vrijednost primljene robe je 40.000€. Sastaviti zbirnu kalkulaciju primjeljene robe
3. Prema fakturi br.12 i otpremnici br.12/1 prodali smo kupcu ½ zaliha robe. Faktura glasi na iznos 71.400€ (izracnaj PDV koji je sadrzan u datom iznosu). Kupcu je odobren kasa skonto 1/3, n/8.
4. Kupac je uplatio cjelokupni dug po fakturi br.12 na tekući račun preduzeća u roku od 3 dana.
5. Dobavljač, kojem dugujemo 2.000€ obavještava nas knjižnim pismom da je naknadno odobrio sezonski rabat u iznosu od 100€.
6. Nadležni organ je donio sljedeće odluke o rashodovanju građevinskog objekta koji je potpuno otpisan, čija je nabavna vrijednost 20.000€
7. Na osnovu zapisnika tržišni inspektor je izrekao kaznu u iznosu od 100€.
8. Obračunati troškove amortizacije građevinskih objekata ako je procijenjeni vijek trajanja 16 godina, a usvojen je linearni metod otpisa.
9. Primljena je faktura od servisera za opravku proizvoda u garantnom roku na iznos 726€. Troškovi servisiranja su 600€, a iznos ulaznog PDV je 126€.
10. Obračunati periodični finansijski rezultat po metodu troškova prodatih učinaka

8-2:

Trgovinsko preduzeće na veliko ″Novito″ imalo je sljedeći promet na dan 01.10.t.g.

|  |  |  |
| --- | --- | --- |
| **Naziv računa** | **Promet dugovne strane** | **Promet potražne strane** |
| AVR-Unaprijed plaćeni troškovi reklama (40 mjeseci) | 80.000 | 70.000 |
| Prihodi od prodaje robe |  | 100.000 |
| N. V. prodate robe | 40.000 |  |
| Materijal | 200 |  |
| Dobavljači u inostranstvu |  | 5.000 (5.000$) |
| Građevinski objekti | 90.000 | 14.500 |
| I.V. građevinskih objekata | 4.000 | 10.000 |
| Dobavljači u zemlji | 1.300 | 12.000 |
| Devizni račun | 10.000 |  |

Prenijeti dati promet na račune glavne knjige, a zatim hronološki i sistematski proknjižiti poslovne promjene uvažavajući sljedeće pretpostavke:

a) obračunski period je tri mjeseca;

b)u magacinu se nalazi 200 kg materijala A nabavljen po sljedećim nabavnim cijenama:

I nabavka: 100kg \*0,5€/kg=50€,

II nabavka: 70 kg \*1€/kg =70€,

III nabavka: 50kg \*1,6€/kg=80€

1. Dobavljač nas obavještava knjiznim pismom da je zaračunao zateznu kamatu u iznosu od 50€.
2. Odobren je nenamjenski dugoročni kredit u iznosu od 12.000€. Prema ugovoru polugodišnji iznos anuiteta je 1.500€. Iznos kamate je 500€
3. Po fakturi/otpremnici prodali smo 90 kg materijala A. Za obračun nabavne vrijednosti usvojen je metod prosječne cijene. Prodajna cijena materijala je 4€/kg. Obračunati pdv po opštoj stopi.
4. Prema deviznom izvodu isplaćene su obaveze prema ino dobavljaču u cjelosti. Srednji kurs strane valute u odnosu na izvještajnu valutu na dan uplate je 1$=1.1€.
5. Na osnovu odluke nadležnog organa i fakture prodat je građevinski objekat čija je nabavna vrijednost 12.000€, a otpisana vrijednost 4.000€. Prema fakturi prodajna vrijednost je 7.000€
6. U toku perioda nastali su sljedeći troškovi : troškovi reklama koji su unaprijed plaćeni, tromjesečna obaveza za porez na imovinu u iznosu od 122€ (rješenje nadležnog organa), troškova amortizacije, ako je procijenjen vijek trajanja građ. objekta 50 godina i usvojen je linearni metod otpisa, troškove kamata po osnovu odobrenog nenamjenskog kredita.
7. Građevinski objekat koji je potpuno otpisan, čija je nabavna vrijednost 10.000€, procijenjena vrijednost likvidacionog ostatka 500€, a troškovi rušenja prema fakturi bez PDV iznose 300€.